Pavol Šrankota

Vypracovanie dokumentácie a projektu stavebnej časti jednoduchých stavieb, drobných stavieb a zmien týchto stavieb.

A. Bernoláka 19, 034 01 Ružomberok

Tel: 00421 (0)904 744 554, email.: palo.dwg@gmail.com

### **Dokumentácia pre ohlásenie drobnej stavby – Prípojky T.I. k výstavbe rodinného domu na ul. Družstevná**

|  |  |
| --- | --- |
| Projekt: Ohlásenie drobnej stavby – Prípojky T.I. k výstavbe rodinného domu na ul. Družstevná  Miesto stavby: C-KN 55/ 2, K. ú.: Veľké Šenkvice  Stavebník: Števek Juraj r. Števek Ing. a Dáša Števeková r. Hreňáková, Radová, 1414/20, 95701 Bánovce nad Bebravou, | |
| Kreslil: Ing. arch. Šrankota Pavol  Dátum vypracovania: aug. 2016 | Sada č. |

1. identifikačné údaje stavby a investora

## Údaje o stavbe

Názov stavby: **PRÍPOJKY T.I. K VÝSTAVBE RODINNÉHO DOMU NA UL. DRUŽSTEVNÁ Veľké Šenkvice**

Investor: **Števek Juraj r. Števek Ing. a Dáša Števeková r. Hreňáková, Radová, 1414/20, 95701 Bánovce nad Bebravou,**

Miesto stavby: Družstevná ul., Parcelné číslo C-KN 55/ 2, K. ú.: Veľké Šenkvice

Charakter stavby: drobná stavba

Účel stavby: pripojenie na inžinierske siete

Vypracoval: Ing. arch. Pavol Šrankota

2. technický popis drobnej stavby

Prípojky technickej infraštruktúry budú vybudované pre účely výstavby Rodinného domu rodiny Števekovcov na ul. Družstevnej. Pre tieto účely boli podané žiadosti a vykonané konzultácie na prípojku plynu, prípojku elektriny a prípojku vody a kanalizácie.

Prípojky budú vedené v zemnom výkope pre spoločné uloženie inštalácií o šírke 700mm. inštalačná ryha bude vyhotovená ručne do hĺbky podľa spádovania kanalizácie.

Kanalizácia bude vyspádovaná v spáde nie menej ako 1,5% do verejnej splaškovej kanalizácie, v plastovej odpadovej rúre o priemere 160mm. Kanalizačná prípojka bude uložená v spodnej časti ryhy s osadením revíznych šácht v zalomeniach, podľa nákresu v prílohe. Šachty budú o priemere 400mm.

Nad kanalizáciou bude so spádom minimálne 0,3 % k verejnému vodovodu v nezámrznej hĺbke uložená prípojka vody. Minimálna hĺbka pod upraveným terénom bude 1,0. Aby sa vylúčilo riziko zamrznutia vody (s následným prasknutím potrubia), domová prípojka by nemala  vystúpiť nad úroveň zeme, pokiaľ nebude aspoň 600 mm za vnútorným povrchom steny. vodomerná šachta vodovodnej prípojky je navrhnutá v zelenom páse na verejne prístupnom mieste z ul. Družstevná. Svetlosť prípojky bude do vonkajšieho priemeru 35mm. Napojenie vodovodnej prípojky na verejnú vodovodnú sieť bude realizované navŕtavacím pásom z boku alebo zhora za plnej prevádzky alebo pomocou tvarovky s odbočkou. Prípojka musí mať v mieste napojenia na verejný vodovod osadený prípojkový uzáver (ventil) so zemnou zákopovou súpravou. Pri prechode prípojky základmi, stenou a pod. sa prestup opatrí chráničkou (napríklad z kameninového kanalizačného potrubia) s utesnením.

Všetky prípojky budú ukladané do pieskového lôžka s patričným označením ochrannou fóliou 300mm nad hornou hranou konštrukcie prípojky.

Ďalej bude v inštalačnej ryhe vedená plynová prípojka. Plynová prípojka bude zriadená  za technických podmienok určených distribútorom. Prípojka bude trasovaná v zmysle predloženého nákresu, kolmo na os vozovky, v ktorej je uložený plynovod. K obvodovej stene budovy, pri ktorej je prípojka ukončená, musí byť potrubie prípojky zo vzdialenosti 1 m vedené kolmo. Časť prípojky vedenej rovnobežne so základmi budovy, musí byť vzdialená od nich minimálne 1 m . Krytie potrubia prípojky je min. 0,8 m, max. 1,5 m. Minimálna vodorovná vzdialenosť od ostatných súbežných inžinierskych sietí je 0,4 m, minimálna zvislá vzdialenosť pri križovaní s inými vedeniami je 0,1 m. Prípojka je prednostne spádovaná do plynovodu s minimálnym sklonom 0,2 %.

Miesto ukončenia prípojky sa navrhne tak, aby umiestnenie hlavného uzáveru odberného plynového zariadenia zodpovedalo podmienkam dodávateľa plynu.

Elektrická prípojka bude zriadená  za technických podmienok určených distribútorom Západoslovenská energetika, spravidla bude vedená v inštalačnej ryhe v nezámrznej hĺbke 800mm pod úrovňou rastlého terénu bude v pieskovom lôžku, na ktorom je položená buď tehla alebo výstražná fólia. Prípojka bude pozostávať z káblov 4xCYKY, 4x16mm2, alebo podľa požiadaviek distribútora. Elektromerový rozvádzač musí byť vyhotovený v oplotení alebo na hranici pozemku, tak aby bol kedykoľvek prístupný! Stredové okienko elektromera musí byť vo výške 1,5 až 1,7m.

V Ružomberku august 2016

Ing. arch. Šrankota Pavol